**РЭФЕРАТ**

**Пасюк Ілля Аляксандравіч**

**Уплыў кінематографа XX-XXI ст. на сэксуальныя паводзіны сучаснай студэнцкай моладзі**

Дыпломная работа: 80 с., 41 крыніца, 2 прыл.

**Ключавыя словы**: сэксуальнасць, культура, сэксуальныя паводзіны, кінематограф, гвалт, кінавобраз, уплыў.

**Мэта даследавання –** выявіць асаблівасці ўплыву кінематаграфічных вобразаў на сэксуальныя паводзіны студэнцкай моладзі.

**Аб'ект даследавання –** сэксуальныя паводзіны моладзі пад уздзеяннем кінематаграфічных вобразаў.

**Прадмет даследавання –** асаблівасці сэксуальных паводзінаў моладзі пад уздзеяннем кінематаграфічных вобразаў і фактары ўздзеяння кінематографа на сэксуальныя паводзіны моладзі.

**Метадалогія і метады даследавання:** аналіз даступных навуковых крыніц, маніторынг тэматычных публікацый у сетцы Інтэрнэт, кантэнт-аналіз, фокус-група, назіранне.

**Вынікі даследавання:**

У ходзе даследавання былі вызначаны наступныя фактары ўплыву: 1) індывідуальныя (пол, тэмперамент, культурныя і індывідуальныя нормы і каштоўнасці); 2) знешнія (трансгрэссіўныя сэксуальныя кінавобразы, эстэтызацыя вобразаў сэксуальнасці і гвалту).

У выніку даследавання мы прыйшлі да высновы, што эратызаваны гвалт часцей выклікае ўзбуджэнне у мужчын ці ацэньваецца як сэксуальны, тады як жанчыны з прычыны ідэнтыфікацыі сябе з ахвярай па палавой прыкмеце і ладу-дзеяння адчуваюць негатыўныя эмоцыі; сцэны з рэалістычным сэксуальным гвалтам у мужчын-гледачоў выконваюць прыгнятальную функцыю, якая зніжае ўзбуджэнне і трансфармуе гэтую рэакцыю альбо ў агрэсію, альбо ў адчуванне прыгнечанасці ў залежнасці ад асаблівасцяў псіхаэмацыйнага стану. Дэманстрацыя неэратызаваных і рэалістычных сцэн сэксуальнага гвалту прышчапляе негатыўныя асацыяцыі ў дачыненні да вышэйпазначаных дзеянняў, што пацвярджае постпраглядавая рэакцыя ўсіх рэспандэнтаў.